Sandıqda, doğrudan da, bir kal nar var idi. Padşah narı götürüb oradakılara göstərdi və üzünü dəvəsini itirən kişiyə tutub dedi:

• Qardaşlar yalnız diqqətli olmalarının sayəsində uğur qazanırlar” fikrini doğru saymaq olarmı? | - Yox, bu adamlar oğru deyillər! Onlar, doğrudan da, yaxşı bilicidirlər. Get, öz də- vəni başqa yerdə axtar! Padşah cürbəcür yeməli şeylər gətirdib qardaşları qonaq elədi və sonra dedi: - Sizin heç bir təqsiriniz yoxdur, hara istəsəniz, gedə

bilərsiniz. Ancaq əvvəlcə deyin görüm, bu adamın dəvəsini itirməsini nədən bildiniz?

Böyük qardaş dedi:

- Yolun üstündə böyük izdən bildim ki, qabağımızca bir dəvə keçib, bu adamın da dəvəni axtardığını ona görə başa düşdüm ki, gözü dörd idi, o tərəf-bu tərəfə baxırdı.

Padşah ortancıl qardaşdan soruşdu:

- Sən nədən bildin ki, dəvənin sol gözü kordur?

- Mən ona görə bu qərara gəldim ki, yolun sağ tərəfindəki ot yeyilmiş, sol tərəfindəki ota dəyilməmişdi.

Padşah soruşdu:

- Yaxşı, bu dəvənin üstündə, qucağında körpəsi olan qadının oturduğunu deyən hansınız idi?

Kiçik qardaş dedi:

- Onu mən demişəm. Mən gördüm ki, dəvə bir yerdə qumun üstünə çökmüş, dincəlmək üçün oturan adamın izi yerdə qalmışdı. Bu adamın oturuşuna görə mən bildim ki, bu, qadındır, oradakı kiçik izə görə də bildim ki, onun yanında uşaq varmış.

Padşah dedi:

- Bütün bunlar doğrudur! Bəs siz necə bildiniz ki, sandığın içində bircə dənə kal nar var?

- Sandığı iki nökər gətirirdi, - deyə böyük qardaş cavab verdi, - ancaq lap yüngül olduğu bilinirdi. Nökərlər sandığı yerə qoyanda mən eşitdim ki, sandığın bu başından o başına nə isə bir şey diyirləndi.

- Mən də fikirləşdim ki, bağdan gətirilən sandığın içində yumru bir şey varsa, bu ancaq nar ola bilər, - deyə ortancıl qardaş əlavə etdi.

- Doğrudur, - padşah dedi. Sonra üzünü kiçik qardaşa tutub soruşdu:

- Yaxşı, bəs sən haradan bildin ki, bu nar kaldır?