FİKRƏT QOCA (1935 - 2021) |  | • Fikrət Qocanın şeirlərində güclü yenilik hissi var. Onun əsərlərində ürəyi sözlə dolu olan, nəyə isə məhəbbət, nəyə isə nifrət aşılayan bir insanın səsini eşidirik. Rəsul Rza Yada salın - Qarabağın təbiətinə həsr olunmuş hansı əsərlərlə tanışsınız? - Bu əsərlərdə diqqətinizi daha çox çəkən nə olub? Düşünün - Sizcə, bədii ədəbiyyatda, incəsənət əsərlərində təbiət mövzusuna tez-tez müraciət edilməsinə səbəb, nədir? Oxuda aydınlaşdırın - Əsərdə tanış olmayan sözlərin mənasını lüğətlərin köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

ŞUŞA
(ixtisarla)
Daşaltı çayına yol vermək üçün
Dağ öz ətəyini yığıb altına.
Elə bil bu yeri yaratdığı gün,
Düşübdür Allahın xoş saatına.
Hər daş öz rəngiylə dünyaya baxır,
Hər qaya elə bil bir qərinədir.
Çay da əsrlərin dibindən axır,
Hər dağ daşa dönmüş zamandır, nədir?!
”Qıy səsi” özünü atır qayadan,
Başqa qayalara dəyir, qayıdır.
Dərə ümman olur gələndə duman,
Buludlar üstündə boz qağayıdır.