Qoca baban saz kökləyib, nağıl deyər sübhəcən...
Körpə güldü... Həsrət dolu gözlərindən uçdu qəm,
Öpdü onun xəyalını indi özgə bir aləm:
Qaranquşlar uçub gəldi, açdı çiçək, güldü yaz...
Qucaqladı atasını, sonra kimsə çaldı saz...
Körpə özü hiss etmədən, onu yuxu apardı,
Çöldə isə bütün gecə külək tufan qopardı.
. . .

I dərs |  | Məzmun üzrə iş |

1. Əsəri oxuyun (bunu fərqli şəkillərdə həyata keçirə bilərsiniz), sonra parta yoldaşınızla birlikdə aşağıdakı suallara cavab hazırlayın.
a) Qarlı qış gecəsində hamı yatdığı halda, nəvənin gözlərinə niyə yuxu getmir?
b) Sizcə, uşaq nə üçün nənəsindən nağıl danışmasını xahiş edir? O bu nağıllardan nə gözləyir?
c) "Axı, nənə, heç demirsən, atam haçan gələcək, İndi onu səngərdə bəs üşütmürmü qar, külək?" misralarında hansı fikir ifadə olunmuşdur?
d) Nənə nəvəsinə necə ürək-dirək verir?
e) Nənənin arzuları uşaqda hansı hiss və düşüncələr yaradır?
ə) Nənənin nəvəsinə məhəbbəti, qayğıkeşliyi hansı misralarda daha qabarıq əks olunub?
2. Şeir haqqındakı düşüncələrinizi ikihissəli gündəlikdə fərdi olaraq yazın.

Şeirdə diqqətimi daha çox cəlb edənlər | Bunun səbəbi

3. Kiçik qruplarda birləşərək hazırladığınız bütün cavabları müzakirə edin.
4. Təqdimatlar əsasında fikir mübadiləsi və müzakirə aparın.

|  | Evdə iş |

"Əsərin sonluğunu necə görmək istərdim" mövzusunda inşa yazın.