SƏMƏD VURĞUN (1906 -1956) |  | • Bu görkəmli xalq şairinin heç bir əsərini, heç bir misrasını...xalq mənafeyindən ayrı düşünmək mümkün deyildir. Səməd Vurğunun özü kimi, əsərləri də, arzu və düşüncələri də qırılmaz tellərlə xalqa bağlıdır. Abdulla Şaiq Yada salın - İnsanın təbiətə münasibətini əks etdirən hansı əsərləri oxumusunuz? - Bu əsərlərdə diqqətinizi daha çox çəkən nə olub? Düşünün - "Təbiətdə faydasız heç bir şey yoxdur” fikrini doğru saymaq olarmı? Nə üçün? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

ÇİNARIN ŞİKAYƏTİ
(ixtisarla)
Dindi yol üstündə qoca bir çinar:
"Şairim, sənə bir şikayətim var:
Bu qoca dünyanın şahidiyəm mən.„
Kölgəmdə dincəlir hər gəlib-gedən.
Bağçalar gül açır yaş torpağımda.
Quşların adı var hər yarpağımda.
Mən bu yer üzünə gələndən bəri
Olmuş budaqlarım hava səngəri.
Kötüyüm dünyanın sirrilə dolu,
Dolanmış başıma karvanlar yolu.
...Başımda oynamış min boranlı qış...
Sanma ki, qüdrətim, gücüm qalmamış.
Bax ayrılmamışam öz kötüyümdən!