Düşmənlər onları diri-diri basdırmışdılar, üstlərinə də suyu ona görə tökmüşdülər ki, tez donub ölsünlər.

Ermənilər bir az gözləyəndən sonra maşına minib getdilər.

Zeynəb hamının getdiyinə əmin olandan sonra Güləri ehmalca yerə qoydu,

üstünü şalla örtdü, çalanın yanına gəldi, oranı qazmağa başladı, amma bacarmadı, əlləri donmuşdu, dırnaqları buz bağlamış torpağa dəyib ovulurdu... Ermənilərin maşını bir neçə yüz metr gedəndən sonra dayandı. Saqqallı erməni komandiri: | • Çalanı qazmaqla Zeynəb öz həmyerlilərinə kömək edə biləcəkmi? Zeynəb həmyerlilərinə daha necə kömək edə bilərdi?

Dayan, - deyə sürücüyə əmr elədi, - biz onların qızıl dişlərini çıxarmamışıq, müsəlmanlar qızıl dişləri sevirlər. Siz gedin, bir azdan sizə çataram.

O, qəniməti heç kimlə bölüşmək istəmirdi.

Zeynəb hənirti hiss elədi. Cəld arxaya döndü. Saqqallı erməni başının üstündə dayanmışdı.

- Ax səni, türk həyasızı, - yaraqlı bağırdı və Zeynəbi təpiklə vurdu. Zərbə o qədər güclü idi ki, gənc qadın təzəcə torpaqlanmış çalanın üstünə yıxıldı. Saqqallı Zeynəbin sırğalarını qoparmağa çalışır, fürsət düşdükcə onu yumruqlayırdı. Gülər ayılmasın deyə Zeynəb səsini çıxarmırdı, dişini-dişinə sıxıb müdafiə olunur, saqqallının üz-gözünü cırmaqlayırdı. Birdən Zeynəb nənəsinin xəncərini xatırladı. Hər şey bir anda baş verdi. Qəflətən çıxartdığı xəncəri saqqallının boğazına sancdı. Düşmən ağrıdan bağırdı. Qan Zeynəbin üstünə fışqırdı. Saqqallı xəncəri boğazından çıxardı, qan fəvvarə vurdu. O, Zeynəbin üstünə gəldi, yarı yolda səndirləyib arxası üstə yerə yıxıldı. Xırıldaya-xırıldaya nəsə dedi.

-Boğul öz qanında, qaniçən! - deyə Zeynəb qəzəblə pıçıldadı.

Saqqallı bir az xırıldayandan, qan qusandan sonra susdu. Zeynəb xəncəri götürdü, çalanın yanına gəldi, qulağını ora dirədi, çalada bir həyat əlaməti yoxuydu. Ayağa qalxdı...

Haradasa qurd uladı. Zeynəbin canından üşütmə keçdi. - Ana, - Gülərin səsi gəldi. O, səsə oyanmışdı, qorxudan əsim-əsim əsirdi. Zeynəb özünü uşağın üstünə atdı: - Qorxma, qızım, bu saat gedirik. | • Zeynəb özündən güclü düşmənə nəyin sayəsində qalib gələ bildi?