a) Əfsanədə mənə daha çox təsir edən epizod hansıdır?
b) Əfsanəyə çəkilmiş illüstrasiyaya münasibətim.

III dərs |  | Əsərin ifadəli oxusu |

İfadəli oxuya hazırlaşın.
1. Aşağıdakı mətni oxuyun və müzakirə edin.
İfadəli oxunun ən mühüm şərti - əsərdəki sevinci, kədəri, həyəcanı... səslənən sözlə dinləyiciyə çatdırmaqdır. Yəni həyatda gördüklərinizi dostlarınıza, yoldaşlarınıza necə səmimi, inandırıcı danışırsınızsa, əsərdəki əhvalat və hadisələri də o qaydada ifadə etməlisiniz. Amma bu, asan deyil. Buna o vaxt nail ola bilərsiniz ki, əsərdəki əhvalat və hadisələr sizə təsir etsin, yəni sizi kədərləndirsin, sevindirsin, həyəcanlandırsın. Axı siz həyatda müşahidə etdiyiniz kədərli, yaxud fərəhli hadisə barədə danışanda qəmli olduğunuz və ya sevincli anlar yaşadığınız səsinizdən aydınca duyulur. Bax əsərdəki hadisələr də sizə o cür təsir etməli, keçirdiyiniz hisslər səsinizdə duyulmalıdır. Bunun üçün əsərdə təsvir olunanlar xəyalınızda canlanmalıdır, siz özünüzü həmin aləmdə hiss etməlisiniz. Deməli, əsəri dönə-dönə oxumalısınız, ondakı təsvirlərlə həyatda gördüklərinizin arasında oxşarlıqlar tapmalısınız.
2. İfadəli oxuda istifadə olunan şərti işarələri dərsliyin 199-cu səhifəsindən öyrənin.
3. Əfsanədən seçdiyiniz parçanı bir daha diqqətlə oxuyun. Fasilələrin, məntiqi vurğulu sözlərin yerini, səsinizin yüksəldiyi, aşağı düşdüyü məqamları müəyyənləşdirib şərti işarələrlə göstərin.
Nümunə
4. İfaları dinləyib müzakirə edin.

|  | Evdə iş |

Kitabxana və ya internetdəki mənbələrdən bir əfsanə seçib oxuyun. Ondakı başlıca fikri müəyyənləşdirməyə çalışın.