Abbasqulu Ağa Bakıxanov
NƏSİHƏTLƏR

- Hər kəsi görən zaman ona salam ver. Əgər o sənə bir söz desə, ədəb və təvazö ilə ona cavab ver ki, hamı səni sevsin.

- Bir adamı ehtiyac içində görəndə nə qədər bacarırsan, ona kömək et ki, sənin bir şeyə ehtiyacın olanda başqaları da sənə kömək etsin.

- Yalan danışmaqdan çəkin. Çünki hər kəs sənin bu xasiyyətini bilərsə, doğru sözünə də inanmaz.

- Tənbəllikdən qorx ki, o bütün eyiblərdən daha pisdir.

- Elm və kamal əldə etməyi hər şeydən daha əziz tut. Çünki hər şeyi onların vasitəsilə əldə edirlər.

- Bil ki, təvazökar, şirindilli adamların dostları da çox olar.

- Çox yeməkdən özünü qoru ki, bədənin sağlamlığına və ağıla ziyanı var.

- Ağıldan və elmdən daha yaxşı bir dövlət yoxdur. Çünki onlar həmişə səninlə olar və heç kəs onları sənin əlindən ala bilməz.