tapdığı pul meşəbəyinindir. Birdən salıb itirər deyə, onluqları yenə qoynuna qoyub, Səfdar dayıgilə yollanmışdı.

Səfdar dayı balaca oğlu ilə eyvanda dayanmışdı. İmran doqqaza keçib onların yanına gəldi və çatan kimi də nəfəsini dərməmiş kağıza bükülü pulu çıxarıb Səfdar dayıya uzatdı:

- Sizindir?

Ona birinci cavab verən balaca oğlan oldu. O, sevinə-sevinə:

- Bizimdir, bizimdir... - deyə atılıb-düşdü.

Ancaq İmran ondan da çox sevindi...