I dərs |  | Məzmun üzrə iş |

1. Şeiri oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz), sonra parta yoldaşınızla birlikdə aşağıdakı suallara cavab hazırlayın.
a) "Mən bu yer üzünə gələndən bəri, Olmuş budaqlarım hava səngəri" misralarındakı fikri necə başa düşürsünüz?
b) "Kötüyüm dünyanın sirrilə dolu, Dolanmış başıma karvanlar yolu" misralarında hansı fikir ifadə olunub?
c) "Bax ayrılmamışam öz kötüyümdən! Qəhrəman bir elin timsalıyam mən..." misralarındakı fikri necə izah edərsiniz?
ç) "Bəzən də kükrəyib əsəndə külək, Coşur varlığımda polad bir ürək" misralarında ifadə olunmuş fikri necə aydınlaşdırarsınız?
d) "Bizdə təbiətə zülm edənlərin, Nə insan duyğusu, nə də haqqı var!" misralarındakı fikri aydınlaşdırın.
2. Əsər barədəki düşüncələrinizi ikihissəli gündəlikdə yazın. Cədvəldən istifadə edin.

Əsərdə diqqətimizi daha çox cəlb edənlər | Bunun səbəbi

3. Əsərdəki bədii təsvir vasitələrinin növünü dəqiqləşdirin.

Əsərdən seçilmiş nümunələr | Bədii təsvir vasitəsinin növü
Ağır səfərlərə çıxan bir nəfər |
Coşur varlığımda polad bir ürək |
Örtmüşəm üstünü çadırlar kimi |

4. Kiçik qruplarda birləşərək yerinə yetirdiyiniz bütün işlər barədə fikir mübadiləsi aparın.
5. Çıxardığınız nəticələri təqdimatlar əsasında müzakirə edin.
Tətbiq. Müzakirə. Yaradıcı iş
Müzakirə edin: "İnsan təbiətdən səxavət gözləməməli, istədiyini ondan almalıdır" fikrini doğru saymaq olarmı?

|  | Evdə iş |

"Təbiətin yeniləşməsində və zənginləşməsində insanın rolu varmı?" mövzusunda təqdimata hazırlaşın.

II dərs |  | Təhlil üzrə iş |

• Əsərlə bağlı açıqlamalar.

Təbiət haqqında oxuduğunuz əsərlərin çoxunda doğma təbiətin gözəlliyindən, müxtəlif fəsillərdə aldığı bənzərsiz mənzərədən, insanda yaratdığı dərin hiss və duyğulardan söz açılıb. Təbiətə həsr olunmuş bir çox əsərlərdə isə ətraf aləmə: heyvanlara, quşlara, ağaclara, meşələrə qənim kəsilənlər ifşa olunur, kəskin tənqid edilirlər.