ƏNVƏR ƏLİBƏYLİ (1916 - 1968) |  | • O, mərd, alicənab, mədəniyyətli insan, gözəl sənətkar idi. Təmiz duyğularla yaşayan Ənvər Əlibəyli təmiz niyyəti, saf qəlbilə insanların böyük rəğbətini qazanmışdı. İlyas Əfandiyev Yada salın - Oxuduğunuz hansı təmsilləri xatırlayırsınız? Düşünün - Təmsillərdə oxucuların diqqəti daha çox nəyə cəlb olunur? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

İLAN və QURBAĞA
(təmsil)
Günlərin bir günündə
Bir zalım İlan
Bir Qurbağa tutmuşdu
Göl qırağından.
Qışqırırdı Qurbağa,
Hey dad edirdi.
Dağa-daşa səs salıb,
Fəryad edirdi:
- Zalım İlan canımı
Alacaq indi!
Balalarım, ah, yetim
Qalacaq indi!