CEK LONDON (1876-1916) |  | • O, şimal dünyasının sərt şəraitini gənclik həvəsi və marağı ilə izləmiş, bir-birinə bənzəməyən, gərgin süjeti ilə diqqəti cəlb edən və ovaxtkı Amerika ədəbiyyatı üçün yeni olan əsərlər yazmışdır. Cəlil Nağıyev Yada salın - Uşaqların həyatından, taleyindən bəhs edən hansı hekayələri oxumusunuz? Düşünün - "İnsan bütün yaş dövrlərində ləyaqətini qorumağı bacarmalıdır” fikrinə necə münasibət bəsləyirsiniz? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın.

KİŞ HAQQINDA HEKAYƏT
(ixtisarla)
Bir zamanlar Buzlu okeanın sahilində Kiş adlı bir ovçu yaşayırdı. O, qəbilə başçısı idi, uzun illər firavan yaşamışdı, öləndən sonra da adı öz xalqı tərəfindən ehtiramla çəkilirdi. Kiş çox-çox əvvəllər ömür sürdüyündən onun adı yalnız qocaların yadında qalmışdı.

Uzun qış gecələrində adamlar Kiş haqqında hekayəti dinləməyə toplaşırdılar. Danışırdılar ki, Kişin atası cəsur ovçu olmuşdur.