Tətbiq. Müzakirə. Yaradıcı iş
Öyrəndiyiniz hekayə nağıllara bənzəyir. Əhvalat və hadisələr aydın, şirin bir dillə çatdırılır, nağıllarda olduğu kimi burada da üç qardaşdan danışılır. Amma bu hekayə bir çox cəhətlərinə görə nağıllardan fərqlənir. Bu fərqi aydınlaşdırmağa çalışın.

|  | Evdə iş |

Mövzulardan birini seçib işləyin.
1. “Qurban kişinin arzuları" mövzusunda şifahi təqdimat hazırlayın.
2. Təsəvvür edin ki, qardaşlar toxum almamış, taxıl əkməmişlər. Onların sonrakı taleyini yığcam (şifahi, yaxud yazılı) təsvir edin.

|  | Bölməni yekunlaşdırarkən |

Öyrəndiklərinizi dəyərləndirmək üçün suallara cavab hazırlayın.
1. Bu bölmədə ən çox xoşladığınız əsər hansı oldu? Səbəbini aydınlaşdırın.
2. Əmək mövzusunda çoxlu əsər yazılmasının səbəbini necə izah edərsiniz?
3. Bu əsərlər mövzu ilə bağlı düşüncələrinizdə hansı dəyişikliklər yaratdı?
4. Hansı əsərin sonluğunu fərqli görmək istərdiniz? Nə üçün?