Tətbiq. Müzakirə. Yaradıcı iş
Mövzulardan birini seçib şifahi təqdimata hazırlaşın.
1. Tom nə üçün uşaqların sevimli qəhrəmanıdır?
2. Əsərə çəkilmiş illüstrasiyaya diqqət yetirin. Tom, Polli xala və uşaqların şəkli təsəvvürlərinizə uyğundurmu? Nə üçün?

|  | Evdə iş |

Kitabxanadan və ya internetdəki mənbələrdən topladığınız məlumat əsasında aşağıdakı mövzuda təqdimata hazırlaşın: M.Tvenin uşaqlar üçün yazdığı əsərlər.

|  | Bölməni yekunlaşdırarkən |

Öyrəndiklərinizi dəyərləndirmək üçün suallara cavab hazırlayın.
1. Bu bölmədə ən çox xoşladığınız əsər hansı oldu? Səbəbini aydınlaşdırın.
2. Uşaqlar haqqında müxtəlif mövzularda əsərlərin yazılmasının səbəbini necə izah edərsiniz?
3. Uşaq dünyası, uşaqların hiss və düşüncələri, sizcə, bu əsərlərin hansında daha inandırıcı və təsirlidir?
4. Bu əsərlər sizdə daha çox hansı düşüncələr yaratdı?
5. Kitabxanadan uşaqlar haqqında əsər seçib oxuyacaqsınızmı? Nə üçün?