SÜLEYMAN RƏHİMOV (1900 -1983) |  | • Bizdə - yazıçılar nəslində Süleyman Rəhimov qədər zəngin həyat materialına və keçmişimizə bağlı olan ikinci bir şəxsiyyət tapmaq çətindir. Bu, yazıçı üçün böyük xoşbəxtlikdir. Mir Cəlal Yada salın - Əməksevər insan obrazlarının yaradıldığı hansı əsərləri xatırlayırsınız? - Bu əsərlərdə diqqətinizi daha çox çəkən nə olub? Düşünün - Əməyin, zəhmətin yüksək dəyərləndirilməsinin səbəbi, sizcə, nədir? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

QARA TORPAQ VƏ SARI QIZIL
(ixtisarla)

Evi kəndin qırağında olan Qurban kişinin güzəranı ağır keçirdi. Buna görə də o özünü oda-közə vurur, nəinki təkcə gündüz, hətta gecə də əlləşirdi. Qurban çox az yatırdı. Öz qeyrətinə sığışdıra bilmirdi ki, onun eyvanı odunsuz, bucağı unsuz, ocağının üstü sacsız, qazansız qalsın. O nə ala öküzün, nə də kəhər yabının yedəyindən əl çəkirdi. Bunlar gecəli-gündüzlü qan-tərə bata-bata işlədiyi halda, onun üç oğlundan heç birisi işləmir, əlini ağdan-qaraya vurmur, “ver yeyim, ört yatım, gözlə canım çıxmasın!” - deyib veyillənirdi.