ƏLİ TUDƏ (1924 - 1996) |  | • Əli Tudə bir insan kimi, bir şair kimi pak və təmiz yaşamış, gözəl hisslərlə, gözəl duyğularla ömür sürmüşdür. Həqiqi şair, həqiqi istedad sahibi olduğundan əsərləri sevilir və oxunur. İki sözündən biri "Vətən” olan şairin mövzu dairəsi çox genişdir. Qəzənfər Kazımov Yada salın - Cənubi Azərbaycana həsr olunmuş hansı əsərlərlə tanışsınız? - Bu əsərlərdə diqqətinizi daha çox çəkən nə olub? Düşünün - Cənubi Azərbaycana həsr olunmuş əsərlərdə, sizcə, hansı məsələlərə önəm verilir? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

YAŞAYANLAR GÖRƏCƏKDİR
Qarabağın yaylağını
Meşə örtmüş duman kimi.
Mən gəzirəm qucağını
Bir vəfalı mehman kimi.
Parçalanmış ana torpaq
Bu Qarabağ, o Qaradağ.
Lal sərhəddə Araz ancaq
Haray çəkir insan kimi.
Vətən qızı gözüyaşlı,
Dağlar uca, yollar daşlı.