III LAYİHƏ ÜÇÜN TÖVSİYƏ OLUNAN
SİNİFDƏNXARİC OXU MATERİALLARI
Bəxtiyar Vahabzadə
ŞƏHİDLƏR
(ixtisarla)
Nə ədalət, nə gerçək
Vallah, yoxdu o gecə.
Zülüm zalım əlilə
Haqqı boğdu o gecə.
Kimə deyim dərdimi?
Qəsbkar namərdəmi?
Yetmiş ilin dərd-qəmi
Gözdən axdı o gecə.
Analar "aman'ından
Sinələr oldu şan-şan.
Şəhidlərin qanından
Şimşək çaxdı o gecə.
Nə deyək bu vəhşətə,
Bu zülmə, bu dəhşətə!
Allah bu müsibətə
Necə baxdı o gecə?!