ƏHMƏD CAVAD (1892 - 1937) |  | • Yüksək mədəniyyətli ziyalı olan Əhməd Cavad xalqımızın azadlığı uğrunda ardıcıl mübarizə aparmışdır. Doğma yurdumuzun səadəti və xoşbəxtliyi onu həmişə düşündürmüş, bu mövzuda bir-birindən gözəl əsərlər yaratmışdır. Bəkir Nəbiyev Yada salın - Vətənimizə - Azərbaycana həsr olunmuş hansı əsərləri xatırlayırsınız? - Bu əsərlərdə, başlıca olaraq, hansı məsələlərdən danışılır? Düşünün - Doğma yurda həsr olunmuş əsərlər üçün oxşar olan cəhətlər nə ola bilər? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

AZƏRBAYCAN! AZƏRBAYCAN
(ixtisarla)
Dağlarının başı qarlı,
Sinəsi yaşıl ormanlı,
Dərələrin şirin barlı,
Azərbaycan! Azərbaycan!
Durna gözlü bulaqların,
Cənnət kimi yaylaqların,
Geniş-geniş oymaqların,
Azərbaycan! Azərbaycan!
Ormanında maral gəzər,
Çöllərində ceyran süzər,