|  |  | Qiymətləndirmə materialı |  |  |

Hikmət Ziya
HƏR KƏSİN YERİŞİ VAR
Bir tısbağa dovşana
Söylədi yana-yana:
- Sən nə yaman qaçırsan?
Lap elə bil uçursan!
Gəl dost olaq bu gündən,
Mənə də öyrət bunu.
İnan ki, təriflərəm
Səni ömrüm uzunu.
Dovşan dedi: - Əzizim,
Bu xəyala düşmə sən!
Bu addımla, yerişlə
Məyər qaça bilərsən?!
İnad etdi tısbağa:
- Yox, mən də qaçacağam,
Öyrətmirsən, öyrətmə.
Lap quştək uçacağam,
- Deyə o, bir tərəfdən
Üzüaşağı endi.
- Qaçma, yavaş! - söyləyib,
Dovşan xeyli deyindi.
Amma sözə baxmayıb
Tısbağa yumbalandı.
Dəyib daşa, kəsəyə
Bir anda parçalandı.
Dovşan vurdu dizinə:
"Sənə demədim yavaş?!
Hər kəsin öz yerişi
Var, a tısbağa qardaş!”