Bundan sonra iş sanki Benin gözündə dəyişib başqa şəkil aldı. O, alma gəmirməyindən əl çəkdi.

Birdən o dedi:

- Bura bax, Tom, ver bir az da mən ağardım!

- Sən bacarmazsan!

- Nə danışırsan, Tom, mən lap səylə ağardaram! Sən ver, bir təcrübə edim. İstəyirsən, almanın yarısını sənə saxlayım?

- Nə deyirəm... Amma yox, Ben, yaxşısı budur ki, əl vurmayasan. Mən Polli xaladan qorxuram.

- Almanın hamısını sənə verərəm!

• Tom Ben Rocersi işə necə cəlb etdi? | Tom üzdən könülsüz, lakin ürəyində bərk sevinərək əlindəki fırçanı verdi.

Ben yorulub gücdən düşəndə isə Tom kağızdan düzəldilmiş köhnə bir çərpələng müqabilində növbəni Billi Fişerə satdı. Yorulmuş Fişeri əvəz edən Conni Miller Toma bir ölü siçovul və ip verdi ki, siçovulun quyruğundan bağlasın, fırlatmaq asan olsun. Beləliklə, saatlar ötür, uşaqlar bir-birini əvəz edirdi. Yoxsul, əmlaksız Tom günortaya

• Polli xaladan barını ağartmaq tapşırığını alan Tom işi necə başa çatdırdı? • Barını uşaqlara ağartması Toma nə qazandırdı? | qədər tamamilə varlanıb cah-calal içərisində üzdü. Yuxarıda saydığımız qiymətli şeylərdən başqa, onun on iki kürəciyi, gözə tutub baxmaq üçün göy butulka sınığı, heç bir şeyi açmayan açarı, bir parça təbaşiri, büllur qrafin qapağı, bir gözü kor pişik balası var idi. Əgər onun

əhəngi qurtarmasaydı, şəhərin bütün uşaqlarını müflis edəcəkdi...

Tom Polli xalanın yanına gəldi.

- Xala, mən indi oynamağa gedə bilərəmmi? - deyə ona baxdı.

- Necə, işini qurtarmısan? Nə qədər ağartmısan ki?

- Hamısını, xala.

- Tom, özündən söz düzəltmə, mən belə şeyləri xoşlamıram.

- Mən söz düzəltmirəm, xala, hamısını qurtarmışam.

• Polli xala Toma nə üçün hədiyyə verdi? | Tomun parlaq müvəffəqiyyəti Polli xalanı elə heyrətləndirmişdi ki, uşağın qolundan yapışıb düz anbara

apardı, ən iri almanı seçib ona bağışladı. Tom fürsət tapıb bir qoğal da çırpışdırdı.