|  | Evdə iş |

Mövzulardan birini seçib təqdimata hazırlaşın.
a) Şeirdə ən çox xoşladığım bənd (bəndlər).
b) Şairi daha çox heyrətləndirən hansı mənzərələrdir? Nə üçün?

II dərs |  | Təhlil üzrə iş |

• Əsərlə bağlı açıqlamalar.

Şair Şuşanın gözəlliyindən, onun əzəmətli, başı dumanlı dağlarından, güllü-çiçəkli xalıya bənzəyən çəmənlərindən məhəbbətlə söz açır. Şeirin hər misrasında bu torpağa, onun çayına, daşına, qayasına, dərəsinə vurğun sənətkarın səmimi səsini eşidirik. Şeiri bu gün oxuyanda qəlbimizdə fərəh, sevinc hissi baş qaldırır. Əsərdə adı çəkilən yerlərdə neçə-neçə igidimiz şəhid olsa da, onların qəhrəmanlığı sayəsində doğma Şuşamız işğaldan azad olunub.

Əsərin üzərində müşahidələrinizi davam etdirin, onun bədii təsir gücünü artıran vasitələri müəyyənləşdirməyə çalışın.

Araşdırın. Fikirləşin. Cavab verin
1. Şeir xoşunuza gəldimi? Nə üçün?
2. Əsər doğma təbiətimizin gözəlliyini uğurla ifadə edirmi? Fikrinizi nümunələrlə əsaslandırın.
3. Fikrin təsir gücünün artmasında bədii təsvir vasitələrinin rolunu aydınlaşdırın.
4. Əsərdəki başlıca fikir - ideya, sizcə, nədir?

|  | Evdə iş |

Mövzulardan birini seçib işləyin.
a) "Şuşa şəhəri keçmişdə, işğal dövründə və bu gün” mövzusunda yığcam inşa yazın.
b) "Şeiri oxuyanda təsəvvürümdə hansı mənzərələr canlanır?” mövzusunda yığcam esse yazın.

|  | Bölməni yekunlaşdırarkən |

Öyrəndiklərinizi dəyərləndirmək üçün mövzulardan birini seçib yığcam inşa yazın.
1. "Köç” hekayəsindən təbiət və heyvanlar aləmi barədə nə öyrəndim?
2. Yurdumuzun təbiəti gözəldir.
3. Təbiəti qorumasaq, nə baş verər?