ÜÇ QARDAŞ (özbək nağılı) | Yada salın - Nağıllarda şər qüvvələri kimlər təmsil edir? Düşünün - Nağıl qəhrəmanlarını yenilməz edən cəhətlər hansılardır?

Oxuda aydınlaşdırın
- Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın.
Biri var idi, biri yox idi, bir kişi və onun üç oğlu var idi. İpək kimi xasiyyətləri olan qardaşlar çox mehriban dolanırdılar.

• Qardaşlar haqqında sizdə hansı təsəvvür yarandı? • Atanın nəsihəti sizi düşündürdümü? Hansı nəticəyə gəldiniz? • Qardaşların öz yurdlarını tərk etmələrinə səbəb, sizcə, nə idi? | Ata tez-tez oğlanlarına deyirdi: - Övladlarım, bizim nə sürümüz, nə qızılımız, nə də başqa bir var-dövlətimiz var. Çalışın, hər şeyi dərindən öyrənib biləsiniz. Bu elə sizin üçün var-dövlət deməkdir. Belə olsa, heç bir çətinlik sizi qorxutmaz. Ay keçdi, il dolandı, ata dünyasını dəyişdi. Qardaşlar yığılıb məsləhətləşdilər, axırda bu qərara gəldilər: - Bizim burada bir işimiz yoxdur! Yaxşısı budur, gedib dünyanı gəzib dolanaq.

Yad ellərdə çoban, nökər olarıq - acından ölmərik. Qardaşlar yol üçün çörək götürüb səfərə çıxdılar. Onlar bomboş dərələrdən, uca dağlardan aşıb gedirdilər.

• Bu təsvir qardaşlar haqqındakı təsəvvürünüzə yeni nə əlavə etdi? | Bəzən dəli külək göz açmağa imkan vermir, sərt şaxta nəfəslərini kəsirdi. Götürdükləri çörəyin hamısını yedilər, yorulub lap əldən düşdülər. Daş kimi ağırlaşmış

ayaqlarını zorla çəkirdilər. Ancaq yol hələ də uzanıb gedirdi, axırı görünmürdü... Qabaqlarına bir şəhər çıxdı.