MARK TVEN (1835 -1910) |  | • Vətəni Amerikada Mark Tven kimi tanınan Semuel Klemensin uşaqlığı fərəhsiz keçmişdir. 12 yaşından ağır işlərdə çalışmış, çətin günlər yaşamışdır... Onun sənətkar kimi bir mühüm üstünlüyü dünyaya uşaqların gözü ilə baxmağı bacarması idi. Bu, Mark Tveni uşaqların sevimli yazıçısı etmişdir. İsmayıl Şıxlı Yada salın - Dəcəl, səmimi, eyni zamanda cəsarətli uşaqlar haqqında hansı əsərləri oxumusunuz? - Bu əsərlərin qəhrəmanlarında diqqətinzi cəlb edən hansı cəhətlər olub? Düşünün - Uşağın dəcəlliyindən doğan bütün hərəkətlərinə haqq qazandırmaq olarmı? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

FƏRASƏTLİ OĞLAN
(“Tom Soyerin macəraları"əsərindən)

- Tom!

Cavab vermir...

- Çox qəribədir, görəsən, bu uşaq harada itib-batıb! — Tom!

Cavab gəlmir.

Polli xala gözlüyünü burnunun ucuna endirdi və onun üstündən bütün otağı gözdən keçirtdi; sonra gözlüyünü alnına qaldırdı, onun altından otağı gözdən keçirtdi. O, bir dəqiqəliyə özünü itirdi, sonra yavaşcadan dedi:

- Bir dayan, əlimə keçərsən!..