astanada dayanmışdı. Onun yelinindən süd axırdı. Fatimə tez sərnici bulaq kimi qaynayan südün altına tutdu. Sərnic ağappaq köpüklü südlə doldu. Arvad baxıb-baxıb ah çəkdi:

- Həkim qatıq demişdi, ay maral, sən süd verirsən...

Fatimə südlə dolu sərnici götürüb içəri keçmək istəyəndə maral ona mane oldu. İsti südün içinə hər gözündən bir damla yaş saldı. Süd o saat qatığa çevrildi. Fatimə maralın üzünü, gözünü tumarlayıb yola saldı.

I dərs |  | Məzmun üzrə iş |

1. Əsəri oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz).
2. Aşağıdakı suallara cavab hazırlayın.
a) Nurəli kişi marala niyə güllə atmadı?
b) Ovçu maralı necə xilas etdi?
c) Nurəli kişinin xəstəlikdən sağalmasına səbəb nə oldu?
d) Əsərdə əfsanəyə aid olan xüsusiyyətləri müəyyənləşdirin.
3. Parta yoldaşınızla birlikdə əsərin məzmununa aid üçdən az olmayaraq sual və onlara cavab yazın.
4. Kiçik qruplarda birləşib, hazırladıqlarınız da daxil olmaqla, bütün sualların cavablarını dəqiqləşdirin.
5. Çıxardığınız nəticələr barədə təqdimatlar əsasında fikir mübadiləsi və müzakirə aparın.
6. Əfsanədən seçdiyiniz hissəyə ad verin, məzmununu hazırladığınız plan əsasında geniş nağıl edin.
Nümunə
Geniş nağıletmə Kənddə məşhur ovçu kimi tanınan, hamının hörmət etdiyi Nurəli kişi bir gün meşədən çox pərişan qayıtdı. Həmişə olduğu kimi, bu dəfə də arvadı Fatimə, oğlu Bəhruz onu qarşılamağa çıxdı. Kişi fikir dəryasına qərq olmuşdu, heç kimin üzünə baxmaq istəmirdi. Fatimə irəli gəlib ərinin çiynindən lüləsi aşağı sallanan tüfəngi götürmək istədi. Amma Nurəli kişi ona mane oldu. Hiss olunurdu ki, o nə isə mühüm qərar qəbul etmək istəyir. Nurəli kişi tələsmədən evin arxasına keçdi. Tüfəngi çiynindən aşırdı, diqqətlə ona baxdı. Əlini yavaş-yavaş lüləsində, qundağında gəzdirdi. Sonra arvadının və oğlunun gözləri qabağında uzun illər yoldaşlıq etdiyi tüfəngin lüləsindən tutub onu daşlara çaxdı.