HÜSEYN ARİF (1924 - 1996) |  | • Şeir bir anlığa gəlir, onu dərhal yazmasan, uçub gedir. Hüseyn Arifin ömrü bütövlükdə şeiriyyət idi, yazmadığı gün olmurdu. O, sözün həqiqi mənasında şair idi. Vidadi Babanlı Yada salın - Ana mövzusunda oxuduğunuz hansı əsərləri xatırlayırsınız? Düşünün - Anaya həsr olunmuş əsərlərdə, sizcə, hansı məsələlərə daha çox önəm verilməlidir? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

ANALAR
Elə ki balalar gəlir dünyaya,
O gündən hey ölçüb-biçir analar.
Mahnı da oxuyur, şeir də deyir
Bəstəkar analar, şair analar.
Dözür hər əzaba o bilə-bilə,
Yaşayır, sirrini salmadan dilə.
Vaxt olur, qaldırıb ağını belə
Şərbət əvəzinə içir analar.
Unudub illərin yorğunluğunu,
Həyatda dincliyi, evdə yuxunu,
Sevincin azını, qəmin çoxunu,
Yükün ağırım seçir analar.