dedi: "Yox, kolu birdən versəm, onda oğlum arxayınlaşar, daha məni görməyə gəlməz. Özü gəlsin, kolu verim”. Vəzirin də atası orada idi. Onlar mənə təzə bir yol göstərdilər. Bu yol ilə üç saata oraya gedib-gəlmək olar.

Vəzir o saat başa düşdü ki, İbrahim onları aldadır. Amma padşah o qədər axmaq idi ki, o dəqiqə inandı. Başladı ağlamağa:

- Tez olun, məni geyindirin, gedirəm atamı görməyə.

Vəzir dedi:

- Padşah sağ olsun, bir dayanın, İbrahim bizi başa salsın görək, o hansı yoldur ki, üç saata gedib-gəlmək olur.

İbrahim onları götürüb şəhərin kənarındakı çayın yanına gətirdi. Bu çayın çox dərin bir yeri var idi. Oranı göstərib dedi:

- Yol bax burada - suyun dibindədir. Elə ki cumdun suya, gərək düz dibinə qədər gedəsən. Orada yüzü sayana qədər hərəkətsiz dayanmalısan. Elə ki yüz tamam oldu, bir qapı açılacaq. İçəriyə girib bir az gedəndən sonra həmin şəhərə çatacaqsınız.

Padşah çox düşünmədən vəzirin əlindən tutub suya atıldı.

Camaat çox gözlədi, nə vəzir çıxdı, nə padşah. Bir neçə gündən sonra onların ölüsünü tapdılar. İbrahim axmaq padşahın və hiyləgər vəzirin əlindən camaatın canını qurtardı...

I dərs |  | Məzmun üzrə iş |

1. Əsərin birinci parçasını oxusundan (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz) sonra parta yoldaşınızla birlikdə mətnin kənarındakı suallara cavab hazırlayın.
2. Kiçik qruplarda birləşərək cavablarınızı dəqiqləşdirin.
3. Çıxardığınız nəticələri təqdimat əsasında müzakirə edin.
4. Mövzulardan birini seçib təqdimata hazırlaşın.
a) İbrahim obrazında diqqətimi cəlb edən başlıca cəhətlər nə oldu?
b) Nağılda daha maraqlı hesab etdiyim hadisə hansıdır?

|  | Evdə iş |

1. Nağılın ardını oxuyun.
2. Tanış olmayan sözlərin mənasını aydınlaşdırın.

II dərs |  | Məzmun üzrə iş |

1. Evdə oxuduğunuz parçanı bir daha nəzərdən keçirin.
2. Parta yoldaşınızla birlikdə mətnin məzmununa aid suallar və onlara cavab hazırlayın.
3. Kiçik qruplarda birləşərək sualları və cavabları müzakirə edin.