ƏHMƏD CƏMİL (1913-1977) |  | • İlk şeirləri çap olunanda Əhməd Cəmilin heç 15 yaşı olmamışdı. Amma əsərlərindəki səmimilik, fikir aydınlığı onu tezliklə oxuculara sevdirdi... Sonralar ədəbiyyat müəllimi işləyəndə də, başqa sahələrdə çalışanda da qələmi yerə qoymadı, yeni məzmunlu əsərlər yaratdı. Mehdi Hüseyn Yada salın - Uşaqların həyatını, düşüncələrini, arzularını geniş əks etdirən hansı əsərləri oxumusunuz? - Bu əsərlərdə diqqətinizi daha çox çəkən nə olub? Düşünün - Müharibə vaxtı arxa cəbhədəki insanlar: babalar, nənələr, nəvələr hansı ümid və arzularla yaşayır? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

CAN NƏNƏ, BİR NAĞIL DE!
- Ay nənə, bir nağıl da de!
- Ömrüm-günüm, yat daha,
Hamısını indi desəm, nağıl qalmaz sabaha.
- Can nənə, de birini də.
- Ağrın alım, sözə bax.
Evimizdə səndən savay, gör heç varmı bir oyaq?
Gecə keçib, ev soyuyub, hənir gəlmir ocaqdan;