2. İbrahimin çətinliklərə, şər qüvvələrə üstün gəlməsinin səbəbi, sizcə, nədir?
3. Nağıldakı padşah, tacir (vəzir) surətlərinə necə münasibət bəsləyirsiniz? Onları birləşdirən cəhətlər varmı?
4. Nağılda ifadə olunmuş əsas fikir, sizcə, nədir?

|  | İfadəli oxuya hazırlaşın |

Öyrəndiyiniz nağılda fərqləndirilmiş parçanı bir daha oxuyun. Burada İbrahimin böyük təhlükə ilə üzləşdiyi təsvir olunur. Onun başının üstünü ölüm təhlükəsi alır, bu sizi həyəcanlandırır. Parçanı oxuyarkən bu həyəcan səsinizdə elə aydın duyulmalıdır ki, sizi dinləyənlərə də təsir etsin.

Həmin parçanın ifadəli oxusuna hazırlaşın, hisslərinizi necə çatdıracağınızı özünüz üçün aydınlaşdırın. Şərti işarələrdən istifadə edin.

|  | Evdə iş |

Mövzulardan birini seçib işləyin.
a) "İbrahim nəyin sayəsində şər qüvvələrə qalib gəldi?" mövzusunda yığcam inşa yazın.
b) "İbrahimə və ona qarşı duran şər qüvvələrə münasibətim" mövzusunda yığcam esse yazın.