Köksünə baş qoyub bahar,
Məzar demə... Məzar - gülzar,
Bu, sərgidir, ya laləzar?!
Laləm, Təbrizim, Təbrizim!
Getmə, öpüm izlərindən,
Bükülməyən dizlərindən,
Qoy saçılsın gözlərimdən
Selim, Təbrizim, Təbrizim!
Məzar qonşuların yüz-yüz -
Namiq, Elşad, Aydın, Gündüz.
Yerdə qalmaz bu qan, sözsüz,
Zülüm, Təbrizim, Təbrizim!
Kremlin caynaqları iri,
Daşnaklar - vuran əlləri,
Göstər mənə cinayəti,
Bilim, Təbrizim, Təbrizim!
Qanlı köksü dəlik-dəlik,
Xocalıda bir qəsr tik,
Bu cahanda həmişəlik
Qalan Təbrizim, Təbrizim!
Sən tapınan, o - tapınaq,
Cüt Təbrizi qovuşduraq,
Ey bəxtəvər, ey üzüağ,
Balam, Təbrizim, Təbrizim!

I dərs |  | Məzmun üzrə iş |

1. Əsəri oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz), sonra parta yoldaşınızla birlikdə aşağıdakı sual və tapşırıqlara cavab hazırlayın.
a) Şeir kimə müraciətlə yazılıb?