• Qardaşlar yalnız gördüklərinə, mü- şahidə etdiklərinəmi əsasən doğru qərar qəbul edirlər? | - İndi ilin elə bir fəslidir ki, nar hələ yetişməyib, yamyaşıldır. Padşah bu üç qardaşın biliciliyinə və dərin ağlına heyran qalıb dedi: - Sizin varınız-dövlətiniz yoxdursa da, ağıldan-kamaldan varlısınız!

Padşah qardaşlara şirin sözlər deməklə kifayətlənmədi, onlara qiymətli hədiyyələr də verdi.

I dərs |  | Məzmun üzrə iş |

1. Əsəri oxuyun (bunu fərdi səssiz oxu, səsli oxunun dinlənilməsi, fasilələrlə oxu, proqnozlaşdırılmış oxu və s. şəkildə yerinə yetirə bilərsiniz).
2. Parta yoldaşınızla birlikdə mətnin kənarındakı suallara cavab hazırlayın.
3. Kiçik qruplarda birləşib, fikir mübadiləsi aparın, çıxardığınız nəticələri təqdimatlar əsasında müzakirə edin.
4. Əsəri hissələrə ayırın, birinin məzmununu hazırladığınız plan əsasında geniş nağıl edin. Öyrəndiyiniz yeni sözlərdən istifadə etməyi unutmayın.

II dərs |  | Təhlil üzrə iş |

• Əsərlə bağlı açıqlamalar.

Nağılda maraqlı xalq hikməti ifadə olunub: Ata nəsihəti faydasız olmaz... Üç qardaşın həyatda uğur qazanmasının mühüm səbəbi ata nəsihətini dinləmələri, ona əməl etmələri olur. Onları var-dövlət yox, bilik və bacarıq maraqlandırır.

Gördüklərinə diqqət edən, heç nəyin yanından laqeyd keçməyən, daim öyrənməyə çalışan qardaşlar ağıllı, bilici, həssas gənclərə çevrilirlər. Nağılın üzərində müşahidələrinizi davam etdirin, qardaşların xarakteri üçün mühüm olanları aydınlaşdırmağa çalışın.

Araşdırın. Fikirləşin. Cavab verin
1. Övladlarına verdiyi məsləhət ata haqqında hansı təsəvvür yaradır?
2. Qardaşların hərəkətlərində hansı cəhətlər xoşunuza gəldi?
3. Bu nağıla siz necə ad verərdiniz? Nə üçün?
4. Nağıldakı başlıca fikir, sizcə, nədən ibarətdir?