I dərs |  | Məzmun üzrə iş |

1. Əsəri oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz).
2. Parta yoldaşınızla birlikdə aşağıdakı suallara cavab hazırlayın.
a) Birinci, İkinci və Üçüncü Dünyanın məhvinə səbəb nə oldu?
b) Tayova insanlara nə məsləhət gördü?
c) Cənuba gedən insanların başına hansı hadisələr gəldi?
d) Dünyanı dolaşan insanlar axırda hansı həqiqəti başa düşdülər?
3. Əfsanənin məzmununa aid sizi düşündürən iki sual və onlara cavab hazırlayın.
4. Kiçik qruplarda birləşərək bütün sualların cavablarını dəqiqləşdirin, gəldiyiniz nəticələr barədə təqdimatlar əsasında fikir mübadiləsi və müzakirə aparın.
5. Əfsanədən seçdiyiniz hissəyə ad verin, məzmununu hazırladığınız plan əsasında geniş nağıl edin. Öyrəndiyiniz yeni sözlərdən istifadə etməyi unutmayın.

|  | Evdə iş |

Əfsanədən seçdiyiniz hissənin məzmununu hazırladığınız plan əsasında geniş nağıl etməyi öyrənin.

II dərs |  | Təhlil üzrə iş |

• Əsərlə bağlı açıqlamalar.

Şifahi ədəbiyyatın digər nümunələrində olduğu kimi, bu əfsanədə də xalqın həyat, insan, vətən haqqındakı düşüncələri əksini tapıb. İnsanı bütün varlıqlardan fərqləndirən mühüm cəhətlər onun gücü, mərdliyi, ağlıdır. Əfsanədə vətənə bağlılıq, güc, mərdlik, dözümlülük, həyata xalq baxışını ifadə edən digər mətləblər də var. Əsərlə bağlı araşdırma apararkən bunları aydınlaşdırmağa çalışın.

Araşdırın. Fikirləşin. Cavab verin
1. Əfsanədə oxuduğunuz "İnadla irəli gedənlər, nəhayət, bu səfərlərin mənasını başa düşdülər: məqsəd insanları rəzil əməllərdən təmizləmək idi” cümləsində, sizcə, nəyə işarə olunub? Fikrinizi əsaslandırın.
2. Cənuba gedən insanların əvvəlcə uğursuzluğa düçar olmasının əsl səbəbi, sizcə, nədir?
3. Yaşadığı torpağa sahib olması üçün xalqdan nə tələb olunur?
4. Əfsanənin mövzusunu və ondakı başlıca fikri necə izah edərsiniz?