Alnında zamanın açdığı qırış,
Başına qar tökür, qar ələyir qış.
Odun istisindən aralanmamış,
Suyun soyuğundan keçir analar.
Özüm də bilmirəm, Hüseyn, niyə,
Başımın tüstüsü çəkilir göyə?
Torpaqmı anasız qalmasın deyə
Torpağın qoynuna köçür analar?
...

I dərs |  | Məzmun üzrə iş |

Aşağıdakı suallara parta yoldaşınızla birlikdə cavab hazırlayın.
a) “O gündən hey ölçüb-biçir analar” misrasında anaya xas olan hansı xüsusiyyətdən söz açılır?
b) “Vaxt olur, qaldırıb ağını belə Şərbət əvəzinə içir analar” misralarında ifadə olunmuş fikri necə başa düşürsünüz?
c) “Alnında zamanın açdığı qırış, Başına qar tökür, qar ələyir qış” misralarında hansı fikir ifadə olunmuşdur?
d) Ana zəhmətinin ağırlığı, sizcə, hansı misralarda daha qabarıq əks olunub?
2. Şeir haqqındakı düşüncələrinizi ikihissəli gündəlikdə qeyd edin.

Şeirdə diqqətimi daha çox cəlb edənlər | Bunun səbəbi

3. Kiçik qruplarda birləşərək hazırladığınız bütün cavabları müzakirə edin.
4. Təqdimatlar əsasında fikir mübadiləsi və müzakirə aparın.

|  | Evdə iş |

Mövzulardan birini seçib işləyin.
a) Ana haqqında mahnılardan birini dinləyib təəssüratınızı qısaca yazın, sinifdə müzakirəyə hazırlaşın.
b) Şeirin iki bəndini nəsrə çevirib məzmununu geniş nağıl etməyə hazırlaşın. Həmin bəndləri seçməyinizin səbəbini izah edin.