I dərs |  | Məzmun üzrə iş |

1. Əsəri oxuyun (bunu fərdi səssiz oxu, səsli oxunun dinlənilməsi, rollar üzrə oxu və s. şəkildə yerinə yetirə bilərsiniz) sonra parta yoldaşınızla birlikdə aşağıdakı suallara cavab hazırlayın.
a) Ölümlə üzbəüz qalan Qurbağa fəryad edərək nə deyir?
b) Onun fəryadı İlana necə təsir edir? O, Qurbağaya nə deyir?
c) Qurbağa fəryad etməsinin səbəbini necə izah edir?
2. Təmsil haqqındakı düşüncələrinizi ikihissəli gündəlikdə qeyd edin.

Təmsildə diqqətimi daha çox cəlb edənlər | Bunun səbəbi

3. Şeirin təmsil janrında olduğunu əsaslandırın. Fikrinizi təsdiq edən misallar göstərin.
4. Kiçik qruplarda birləşərək bütün cavablarınızı dəqiqləşdirin.
5. Təqdimatlar əsasında fikir mübadiləsi və müzakirə aparın.

|  | Evdə iş |

Mövzulardan birini seçib təqdimata hazırlaşın.
a) "İlan və Qurbağa" təmsili mənə oxuduğum hansı əsəri xatırlatdı?
b) Təmsilin məndə yaratdığı təəssürat.

II dərs |  | Təhlil üzrə iş |

• Əsərlə bağlı açıqlamalar.

Aşağı siniflərdə xeyli təmsil oxumuşunuz. Bilirsiniz ki, təmsillərin iştirakçıları heyvanlar, quşlar, cansız əşyalar olur. Onlar danışır, mübahisə edir. Deməli, insanlara aid olan xasiyyət və əməllər onların üzərinə köçürülür. Təmsillərdə pis sifətlər: paxıllıq, lovğalıq, hiyləgərlik tənqid edilir. Xeyirxahlıq, əməksevərlik, düzlük və doğruçuluq, sadəlik və təvazökarlıq və s. təriflənir.

Bu təmsildə başlıca fikir İlan və Qurbağanın dialoqu - bir-biri ilə danışığı vasitəsilə çatdırılır. Əsərdə Qurbağanın ölümqabağı "qışqırması", "dad etməsi", "dağa-daşa səs salan" fəryadı təsirli bir dillə təsvir olunur. Qarşılaşdırmadan məharətlə istifadə edən şair Qurbağanın fəryadını İlanın gülümsəyərək dinləməsini təsvir etməklə onun zalımlığı barədə aydın təsəvvür yaradır. Lakin onları daha yaxşı tanıdan öz sözləridir. Həmin sözlərin necə seçildiyinə, məqamında işlənib-işlənmədiyinə diqqət edin. Bu, təmsildə ifadə olunmuş əsas fikri başa düşməyinizə kömək edəcəkdir.