- Bilirəm, qızım, bilirəm, Allah bəlalarını versin! Qisas qiyamətə qalmaz! Zeynəb ağlamağını kəsdi, geri - doğma yurduna, ərinin | • Bu atalar sözündəki fikri daha necə ifadə etmək olar?

qaldığı səmtə baxdı, sonra atasına tərəf döndü, paltarındakı qan ləkələrini göstərdi, astadan dedi:

- Məni evə apar, ata... Bir az ara verdi, sonsuz nifrət duyulan səslə sözünə davam etdi: - Bu murdar qanı yumaq, ondan xilas olmaq lazımdır... | • Zeynəb bu sözlərlə nə demək istəyir?

I dərs |  | Məzmun üzrə iş |

1. Əsərin ilk üç parçasını oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz), sonra parta yoldaşınızla birlikdə mətnin kənarındakı suallara cavab hazırlayın.
2. Kiçik qruplarda birləşərək cavablarınızı dəqiqləşdirin.
3. Çıxardığınız nəticələri təqdimat əsasında müzakirə edin.
4. Oxuduğunuz parçadan seçdiyiniz hissənin məzmununu hazırladığınız plan əsasında yığcam nağıl edin. Öyrəndiyiniz yeni sözlərdən istifadə etməyi unutmayın.
5. Mövzulardan birini seçib təqdimata hazırlaşın.
a) Xəncəri yadigar verərkən nənənin dediyi “yaman gündə yarağın olar” sözləri məndə hansı düşüncələr yaratdı?
b) İşğalçıların günahsız insanları qətlə yetirməsinin səbəbini nədə görürəm.

|  | Evdə iş |

1. Hekayənin ardını oxuyun.
2. Tanış olmayan sözlərin mənasını aydınlaşdırın.

II dərs |  | Məzmun üzrə iş |

1. Evdə oxuduğunuz parçaları bir daha nəzərdən keçirin.
2. Parta yoldaşınızla birlikdə mətnkənarı suallara cavab hazırlayın.
3. Həmin parçaların məzmununa aid üçdən az olmayaraq sual və onlara cavab hazırlayın.
4. Kiçik qruplarda birləşərək tərtib etdikləriniz də daxil olmaqla, bütün sualların cavabını müzakirə edib dəqiqləşdirin.
5. Əsərdə işlənmiş bədii təsvir vasitələrinin növünü dəqiqləşdirib cədvəldə qeyd edin.

Əsərdə işlənmiş bədii təsvir vasitələri | Onların növü