ABDULLA ŞAİQ (1881-1959) |  | • O, uşaq əsərləri ilə yeni nəsillərə dil açmağı, göz açmağı, həyatı, insanları tanımağı, sevməyi öyrədirdi... Abdulla Şaiqin əsərlərində vətəninə, xalqına sonsuz vurğunluq əksini tapıb. Mikayıl Rzaquluzadə Yada salın - Vətənimizin bənzərsiz təbiəti, nadir heyvan və quşlar aləmi barədə hansı əsərləri oxumusunuz? - Bu əsərlərdə diqqətinizi daha çox çəkən nə olub? Düşünün - İnsanın təbiətə qayğı və sevgisi nə üçün lazımdır? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

KÖÇ
(ixtisarla)

Mayın gözəl bir səhəri idi. Dan yeri yenicə ağarmağa başlamışdı. Yatağımda yatırdım. Birdən-birə anamın yavaşca: "Oğlum, qalx, yaylağa gedirik”, - deməsindən gözlərimi açdım. Anam başımı əlləri içinə alaraq bir də: "Qalx, oğlum! Səndən başqa, hamı hazırdır, arabamız da gəlib”, - dedi.

Dərhal dimdik qalxdım. Paltarımı geydim. Əl-üzümü yudum. Bir fincan çay içər-içməz pilləkənləri gup-gup başıaşağı endim. Öküz arabası qapımızın ağzında durur, arabaçı Salman kişi də şeyləri üsulluca arabaya yerləşdirirdi. Ailəmizin hamısı aşağıda