Yenə dərdim həddən aşdı,
Dalğalandı ümman kimi.
Bir yaranmış Azərbaycan!
Ayırsa da onu zaman,
Görəcəkdir hər yaşayan
Bu ölkəni bir can kimi!

I dərs |  | Məzmun üzrə iş |

1. Əsəri oxuyun (bunu fərdi səssiz oxu, səsli oxunun dinlənilməsi və s. şəkildə yerinə yetirə bilərsiniz).
2. Parta yoldaşınızla birlikdə aşağıdakı suallara cavab hazırlayın.
a) Qarabağın xatırlandığı bənddəki fikri necə izah edərsiniz?
b) “Lal sərhəddə Araz ancaq Haray çəkir insan kimi”
misralarındakı fikri necə aydınlaşdırarsınız?
c) "Parçalanmış ana torpaq” misrası sizə tariximizdəki hansı faciəli hadisələri xatırlatdı?
d) "Vətən qızı gözü yaşlı” misrası ilə başlanan bənddəki fikri necə başa düşürsünüz?
e) "Görəcəkdir hər yaşayan Bu ölkəni bir can kimi” misralarının mənasını necə anlayırsınız?
f) Şeirin son iki bəndinin məzmunu arasında fərq vardırmı?
3. Kiçik qruplarda birləşərək cavablarınızı dəqiqləşdirib, ümumiləşdirmə aparın.
4. Gəldiyiniz nəticələr barədə təqdimatlar əsasında fikir mübadiləsi və müzakirə aparın.

|  | Evdə iş |

Mövzulardan birini seçib işləyin.
a) Şeirin hər bir bəndində ifadə olunmuş fikri ardıcıl olaraq qısaca yazın. Bu fikirləri əlaqələndirib şifahi təqdimata hazırlaşın.
b) "Şeir məndə hansı təəssürat yaratdı?” mövzusunda şifahi təqdimata hazırlaşın.