5. Mövzulardan birini seçib təqdimata hazırlaşın.
a) Kərim babanın danışdığı hadisələrdən hansı məndə daha güclü təəssürat yaratdı? Nə üçün? b) Hekayədə təbiətin gözəlliyi ilə bağlı hansı fikirlər diqqətimi daha çox cəlb etdi?

|  | Evdə iş |

1. Hekayənin ardını oxuyun.
2. Tanış olmayan sözlərin mənasını aydınlaşdırın.

II dərs |  | Məzmun üzrə iş |

1. Evdə oxuduğunuz parçaları bir daha nəzərdən keçirin.
2. Parta yoldaşınızla birlikdə onların məzmununa aid üçdən az olmayaraq sual və onlara cavab hazırlayın.
3. Kiçik qruplarda birləşib, sualları və cavabları müzakirə edin.
4. Çıxardığınız nəticələr barədə təqdimatlar etməklə müzakirəni genişləndirin.
5. Oxuduğunuz parçadan seçdiyiniz hissənin məzmununu hazırladığınız plan əsasında geniş nağıl edin. Öyrəndiyiniz yeni sözlərdən istifadə etməyi unutmayın.
6. Mövzulardan birini seçib təqdimata hazırlaşın.
a) Bu əsərdə hekayə janrına xas olan hansı xüsusiyyətlər var?
b) Əsərdə oxuduqlarım təbiət haqqında bildiklərimə nə əlavə etdi?

|  | Evdə iş |

1. Dərslikdə verilmiş rəsm əsərləri əsasında yaylaq həyatı haqqında şifahi təqdimat hazırlayın.
2. Kitabxanadan və ya internetdən istifadə etməklə A.Şaiqin uşaq hekayələri haqqında məlumat toplayın.

III dərs |  | Təhlil üzrə iş |

• Əsərlə bağlı açıqlamalar.

Yazıçı bu hekayəni öz xatirələri əsasında yazmışdır. Əsərdə yurdumuzun təbiəti, yaylaq həyatı, zəhmət adamlarından söz açılır. Yazıçının fikrincə, təbiətin, heyvanlar aləminin sirlərini hər adam anlaya bilməz. Yalnız təbiətin qoynunda yaşayan, onu sevən, qayğısına qalan insanlar bu sirrə bələd ola bilər.

Əsərin qəhrəmanı olan uşaqda da təbiətə qayğıkeş münasibət birdən- birə yaranmır. O, yaylaq həyatını, sadə zəhmət adamlarının güzəranını, yaşlıların təbiətə münasibətini diqqətlə müşahidə edir. Bütün bunlar onun təbiətə münasibətinə öz müsbət təsirini göstərir.