I dərs |  | Məzmun üzrə iş |

1. Əsəri oxuyun (bunu fərqli şəkildə yerinə yetirə bilərsiniz), sonra parta yoldaşınızla birlikdə mətnkənarı suallara cavab hazırlayın.
2. Parta yoldaşınızla birlikdə əsərin məzmununa aid üçdən az olmayaraq sual və onlara cavab yazın.
3. Kiçik qruplarda birləşib, tərtib etdikləriniz də daxil olmaqla, bütün sualların cavabı ilə bağlı fikir mübadiləsi aparın.
4. Çıxardığınız nəticələri təqdimatlar əsasında müzakirə edin.
5. Əsəri hissələrə ayırıb ad verin, birinin məzmununu hazırladığınız plan əsasında geniş nağıl edin.

|  | Evdə iş |

Əsərdən seçdiyiniz hissənin məzmununu hazırladığınız plan əsasında iki formada - yığcam və geniş danışmağı öyrənin.

II dərs |  | Təhlil üzrə iş |

• Əsərlə bağlı açıqlamalar.

“Tom Soyerin macəraları" dünyada ən çox oxunan əsərlərdəndir. Onu həm böyüklər, həm də uşaqlar maraqla oxuyur.

Tomun Polli xalaya, Sidə, həmyaşıdlarına münasibəti müxtəlif səhnələrdə aydın görünür. Xasiyyətindəki bir çox cəhətlər Tomu yaşıdlarından fərqləndirir. Həmin cəhətləri aydınlaşdırmağa çalışın.

Əsər üzərində müşahidələrinizi davam etdirin, Tomun balaca oxucuların sevimli qəhrəmanı olmasının səbəbi barədə düşünün.

Araşdırın. Fikirləşin. Cavab verin
1. Tomun xarakterindəki başlıca cəhətlər hansılardır? Suala cavab verərkən əsərdən gətirdiyiniz nümunələrdən istifadə edin.
2. “Polli xala Tomla amansız rəftar edir" fikrinə necə münasibət bəsləyirsiniz?
3. Tomla Sidi bir-birindən fərqləndirən cəhətlər hansılardır? Venn diaqramından istifadə edin.
4. Bədii təsvir vasitələrinin əsərin təsir gücünün artmasındakı rolunu aydınlaşdırın.
5. Əsər hansı mövzuda yazılıb?
6. Əsərin əsas ideyası, sizcə, nədir?