5. Hekayə tanış olduğunuz nağıllardan hansı cəhətlərinə görə fərqlənir?
6. Əsər hansı mövzuda yazılıb?
7. Əsərdə yazıçının oxucuya çatdırmaq istədiyi əsas fikir - ideya, sizcə, nədir?
Tətbiq. Müzakirə. Yaradıcı iş
Mövzulardan birini seçib yığcam esse yazın.
a) Əsərdə təsvir olunan işğalçılara münasibətim.
b) Xocalı necə abadlaşdırılır?

|  | Evdə iş |

Mövzulardan birini seçib təqdimata hazırlaşın.
1. Xalqımız və dünya xalqları Xocalı soyqırımına necə qiymət vermişdir?
2. Azad olmuş Xocalının gələcəyi.

|  | Müstəqil iş |

Kitabxana və internetdən bəhrələnin.
Kitabxana və ya internetdəki mənbələrdən istifadə etməklə suala cavab hazırlayın: Elçin Hüseynbəylinin Qarabağa həsr edilmiş hansı əsərləri vardır?

|  | Bölməni yekunlaşdırarkən |

Öyrəndiklərinizi dəyərləndirmək üçün suallara cavab hazırlayın.
1. Bu bölmədə ən çox xoşladığınız əsər hansı oldu? Səbəbini aydınlaşdırın.
2. "Müharibə insanlara fəlakət gətirir” fikri bu əsərlərdə öz əksini necə tapıb?
3. Bu əsərlər müharibə haqqındakı düşüncələrinizə nə əlavə etdi?
4. Öyrəndiyiniz hekayə nağıllardan hansı xüsusiyyətlərinə görə fərqlənir?