b) “Doğrudanmı səni tapdı Ölüm, Təbrizim, Təbrizim!”, “Həsrətinə nə cür dözüm” misralarında şairin hansı hissləri öz əksini tapıb?
c) “Köksünə baş qoyub bahar, Məzar demə... Məzar - gülzar, Bu, sərgidir, ya laləzar?!” misralarındakı fikri aydınlaşdırın.
d) "Yerdə qalmaz bu qan, sözsüz“ misrasında ifadə olunmuş fikri necə başa düşürsünüz?
e) "Sən tapınan, o — tapınaq” misrasında ifadə olunmuş fikri necə izah edərsiniz?
f) Şair torpaqlarımızın işğalını nə üçün cinayət adlandırır?
2. Əsər haqqındakı düşüncələrinizi fərdi olaraq ikihissəli gündəlikdə yazın. Cədvəldən istifadə edin.

Əsərdə diqqətimi daha çox cəlb edənlər | Bunun səbəbi

3. Kiçik qruplarda birləşərək cavablarınızı dəqiqləşdirin, təqdimatlar əsasında fikir mübadiləsi və müzakirə aparın.
4. Mövzulardan birini seçib təqdimata hazırlaşın.
a) “Əsərdən şəhidlərimiz haqqında yeni nə öyrəndim?” Öyrəndiyiniz yeni sözlərdən istifadə edin.
b) “Şeirdə atanın kədərini, gələcəyə inamını və qürur hissini daha təsirli ifadə edən misralar hansılardır?” Seçiminizi əsaslandırın.

|  | Evdə iş |

Kitabxana və ya internetdəki mənbələrdən topladığınız məlumata əsasən Qarabağ müharibəsinin qəhrəmanları haqqında təqdimat hazırlayın.

II dərs |  | Təhlil üzrə iş |

• Əsərlə bağlı açıqlamalar.

Şeirdə şair atanın Vətən uğrunda döyüşlərdə şəhid olmuş oğlu Təbriz Xəlilbəyli haqqında düşüncələri, kədər, iftixar qarışıq kövrək hissləri əks olunub. Əsərlərində həmişə vətənpərvərliyi, qəhrəmanlığı tərənnüm etmiş sənətkar bu şeirində də oğlu Təbrizin timsalında ana yurdumuzu qoruyan, bu yolda canını qurban verən igidlərimiz haqqında ürək sözlərini ifadə edir, torpaqlarımızın işğaldan azad olunacağına, düşməndən intiqam alınacağına inamını əks etdirir.

Əsərin üzərində müşahidələrinizi davam etdirin, şairin Vətənimizin müdafiəçiləri, torpaqlarımıza göz dikmiş xain qonşularımız haqqındakı fikirlərinə əsaslandırılmış münasibət bildirməyə çalışın.