XƏLİL RZA ULUTÜRK (1932-1994) |  | • Xəlil Rza Ulutürk yalnız öz qələmi ilə deyil, əməli fəaliyyəti ilə də Vətənimizin azadlığına xidmət göstərdi. Bununla kifayətlənməyərək şair öz balasını da bu yolda qurban verməkdən çəkinmədi. O, Vətən üçün nə lazımsa, onu elədi... Bəxtiyar Vahabzadə Yada salın - Torpaqlarımıza göz dikmiş düşmənlə mübarizəyə həsr edilmiş hansı əsərləri oxumuşunuz? - Bu əsərlərdə diqqətinizi daha çox çəkən nə olub? Düşünün - Şəhidlik zirvəsinə yüksəlmək üçün insanda hansı keyfiyyətlərin olması vacibdir? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

OĞUL HƏSRƏTİ
(ixtisarla)
Məqbərənə gül düzərəm,
Gülüm, Təbrizim, Təbrizim!
Doğrudanmı səni tapdı
Ölüm, Təbrizim, Təbrizim!
Gözlərində nur, təbəssüm,
Üzünə söykənsin üzüm,
Həsrətinə nə cür dözüm,
Balam, Təbrizim, Təbrizim!