ELÇİN HÜSEYNBƏYLİ (1961) |  | • Onun timsalında ədəbiyyatımızda çox istedadlı, maraqlı, bənzərsiz bir nasir yetişmişdir. Elçinin əsərlərində, əsasən, milli problemlər qabardılsa da, dünya bütöv qavranılır... Təhkiyəsi axıcı, üslubu fərdidir. Anar Yada salın - Qarabağ müharibəsinə həsr olunmuş hansı incəsənət əsərləri ilə (kino, teatr tamaşası və s.) tanışsınız? - Düşmənlərimizin işğal etdikləri torpaqlarda dinc əhaliyə münasibəti haqqında nə bilirsiniz? - Əsgərlərimiz erməni millətindən olan dinc əhaliyə necə münasibət bəsləyirdilər? Düşünün - Müharibədə dinc əhaliyə: qocalara, qadınlara, uşaqlara, xəstələrə, silahsız əsgərlərə münasibət necə olmalıdır? Oxuda aydınlaşdırın - Əsərdə tanış olmayan sözlərin mənasını lüğətlərin, sorğu kitablarının köməyi ilə aydınlaşdırın. - Əsərdəki bədii təsvir vasitələrini müəyyənləşdirin.

FİRUZƏ QAŞLI XƏNCƏR
(hekayə)

Gecəyarısına az qalmış fişəng atıldı. Elə bil bu fişəngə bənd imişlər. Xocalının göylərində od-alov saçdı. Güllələr qəsəbənin üstünə yağış kimi yağmağa başladı.

Tofiq keşikçi postundan təzəcə qayıtmışdı. Çörəyini yeyib qurtarmışdı, yatmağa hazırlaşırdı. Bu səsdən diksindi, hövlnak eyvana çıxdı.