Padşah atlıya diqqətlə qulaq asıb dedi:

- Əgər onlar özləri sənə dəvənin bütün əlamətlərini sayıblarsa, onda, yəqin,

• Padşah belə bir qənaətə gəlməyə bilərdimi? | dəvəni gizlədiblər. Oğruları gətirin buraya! Dəvə sahibi çıxıb üç qardaşı içəri gətirdi. - Ey oğrular, - deyə padşah qəzəblə qışqırdı, - siz bu kişinin dəvəsinin başına nə iş gətirmisiniz?

- Biz bu kişinin dəvəsinin üzünü də görməmişik, - deyə qardaşlar cavab verdilər.

Padşah dedi:

- Siz özünüz dəvənin bütün əlamətlərini saymısınız. Siz necə cürət edib boynunuza almırsınız?

- Padşah sağ olsun! - deyə qardaşlar cavab verdilər, - burada heç bir təəccüblü şey yoxdur! Biz uşaqlıqdan hər şeyi dərindən öyrənməyə alışmışıq, fikirləşib çox şeyi ayırd edə bilirik, ağlımızı işlədib işin nə yerdə olduğunu başa düşürük. Buna görə də biz dəvənin üzünü görməyə-görməyə onun bütün əlamətlərini bildik.

Padşah güldü:

- Heç vaxt görmədiyiniz bir şeyi fikirləşməklə necə tapa bilərsiniz? Yaxşı, biz indicə sizi yoxlayarıq, görək düz deyirsiniz, ya yox!

Padşah vəzirini çağırıb qulağına nə isə dedi.

• Nökərlərin hərəkə- tini qardaşların diqqətlə izləmələrinə səbəb, sizcə, nədir? | Vəzir o saat saraydan çıxdı. Çox keçmədi ki, böyük bir sandıq gətirən iki nökərlə qayıdıb gəldi. Qardaşlar uzaqdan nökərlərin sandığı haradan gətirdiklərinə, necə gətirdiklərinə diqqətlə baxırdılar.

Padşah dedi:

- Hə, tapın görək bu sandığın içində nə var?

Böyük qardaş dedi:

- Bu sandığın içində balaca, girdə bir şey var.

- O, nardır, - deyə ortancıl qardaş əlavə etdi.

- Özü də hələ yaxşı yetişməyib, - deyə kiçik qardaş dilləndi. Padşah əmr etdi:

- Sandığı buraya gətirin!

Sandığı gətirdilər. Padşah sandığı açıb içinə baxdı.