- Yox, xala, o qədər də ürəyim istəmədi.

Polli xala əlini uzadaraq Tomun köynəyini yoxlayıb dedi:

- Hə, Tom, heç tərləməmisən.

Tomun köynəyinin quru olub-olmadığını bəhanə ilə yoxlaya bildiyini və bunun nə məqsədlə edildiyinin heç kəsin ağlına gəlməyəcəyini düşünmək ona ləzzət verirdi.

Lakin Sid məsələyə qarışdı:

- Mənə elə gəlir ki, siz onun yaxalığını ağ sapla tikmişdiniz, ancaq indi tikişin

• Tom Sidi nə üçün hədələdi? Sizcə, Tomun köynəyindəki tikişin qara sapla olmasının səbəbi nə ola bilərdi? | sapı qaradır. - Əlbəttə, mən ağ sapla tikmişdim, Tom! Lakin Tom söhbətin axırını gözləmədi. Özünü qapıdan bayıra salaraq qışqırdı: - Yaxşı, Sid, gör sənin başına nə oyun gətirəcəyəm!

* * *

...Hələ hava qaralmamışdı. Tomun qarşısında özündən azca böyük olan, tanımadığı bir oğlan durmuşdu. Oğlan həm də yaxşı geyinmişdi, işə bir bax, adi gündə o, yaxşı geyinmişdi! Lap qəribə idi! Onun başında təptəzə, yaraşıqlı şlyapa, əynində yaxası başdan- başa düymələnmiş bəzəkli mahud gödəkcə, təzə şalvar var idi. Ayağına çəkmə geymişdi. Hətta boynunda al-əlvan lentdən qalstuku da var idi. Tom şux geyinmiş oğlanın qarşısında özünü sındırmır, burnunu daha dik tuturdu. Lakin öz yoxsul paltarı ona daha acınacaqlı görünürdü. Uşaqların heç biri dinmirdi. Biri yana bir addım atdıqda, o biri də həmin dairədə yana bir addım atırdı. Onlar bir-birinin gözünün içinə baxaraq uzun müddət üz-üzə durdular. Nəhayət, Tom dedi:

- İstəyirsən, səni möhkəmcə əzişdirim?

- Hünərin var əzişdir! Ancaq bu sən bacaran iş deyil.

- Dedim əzişdirərəm, bil ki, əzişdirərəm.

- Əzişdirə bilməzsən.

- Bilərəm.

- Yox, bilməzsən!

- Bilərəm.

Ağır bir sükut çökdü. Sonra Tom yenidən dilləndi: