Ay keçdi, il dolandı, İbrahim böyüyüb cavan bir oğlan oldu. Çox yoxsul və atasız olduğundan ona yetim İbrahim deyirdilər.

Elə ki İbrahimin on beş yaşı tamam oldu, anasına dedi:

- Ana, mən daha uşaq deyiləm. Gətir atamdan qalan tütəyi, bir də cələni mənə ver, sabahdan ova gedəcəyəm.

Anası gətirib tütəyi də, cələni də ona verdi.

İbrahim tezdən durub meşəyə getdi. Axşam qaranlıq düşəndə əliboş, yorğun halda evlərinə qayıtdı.

Günlər keçdi, həftələr dolandı. İbrahim tütəyi çalmağı, cələni qurub pusquda

• Bir ovçu kimi İbrahim atasına bənzəyirdimi? | durmağı öyrəndi. Birinci gün İbrahimin cələsinə çox gözəl bir quş düşdü. Quşun hər tükü bir rəngə çalırdı. ibrahim sevinə-sevinə quşu evə gətirib qəfəsə saldı. Gecəni yatdılar. Səhər durub gördülər ki, quş rəngbərəng bir

yumurta yumurtlayıb. İbrahim yumurtanı götürüb şəhərə çıxdı.

Bu şəhərdə çox acgöz və hiyləgər bir tacir var idi. Yumurtanı İbrahimin əlində görcək çağırdı ki:

- Ay yetim! O yumurtanı neçəyə deyirsən? Sat, alım.

İbrahim tacirin necə pis adam olduğunu bilirdi. Odur ki qəsdən yumurtanı çox baha dedi. Tacir heç bir söz danışmayıb pulu verdi, yumurtanı aldı. Sabahısı yuxudan durub gördülər ki, quş bir yumurta da yumurtlayıb. İbrahim bu yumurtanı da aparıb tacirə satdı. Bundan sonra quş hər gün bir yumurta yumurtlayırdı. İbrahim də aparıb tacirə satırdı, dolanırdılar.

İbrahim çox ağıllı oğlan idi. O bilirdi ki, tacir bu yumurtadan xeyir götürməsə, belə baha qiymətə almaz. Buna görə də o, taciri güdməyə başladı. Gördü ki, hiyləgər tacir

• Bu hərəkətinə görə İbrahimə haqq qazandırmaq olarmı? | yumurtanı aparıb birə-on baha qiymətə padşaha satır. Bu gündən ibrahim yumurtaları daha tacirə satmayıb birbaşa padşahın yanına aparmağa başladı.

Beləliklə, müftə gəlir tacirin əlindən çıxdı. O, İbrahimdən intiqam almaq üçün padşahın yanına gəlib dedi:

- Padşah sağ olsun, sən niyə hər gün bu qədər pul verib bu yumurtaları alırsan? Yetim İbrahimin evində gözəl bir quş var, bu yumurtaları verən həmin quşdur. Quşu İbrahimin əlindən al, quş da sənin olsun, yumurtaları da.