2. Parta yoldaşınızla birlikdə əsərin məzmununa aid üçdən az olmayaraq sual və onlara cavab yazın.
3. Kiçik qruplarda birləşib, tərtib etdikləriniz də daxil olmaqla, bütün sualların cavabı ilə bağlı fikir mübadiləsi aparın.
4. Çıxardığınız nəticələri təqdimatlar əsasında müzakirə edin.
5. Əsəri hissələrə ayırıb ad verin, birinin məzmununu hazırladığınız plan əsasında geniş nağıl edin.

|  | Evdə iş |

Əsərdən seçdiyiniz bir parçanın məzmununu iki formada - yığcam və geniş nağıl etməyi öyrənin.

II dərs |  | Təhlil üzrə iş |

• Əsərlə bağlı açıqlamalar.

Yazıçı öz qəhrəmanlarını oxuculara hərtərəfli tanıda bilir. Onların düşüncələri, danışıqları bir-birinə bənzəmir.

Hekayəni maraqlı edən yalnız əhvalatların, hadisələrin cəlbedici olması deyil. Yazıçının həssaslıqla seçib işlətdiyi sözlər, təsvir vasitələri əsərin bədii təsir gücünü birə-beş artırır, oxucu hekayədən ayrıla bilmir. Hekayədəki “özünü oda-közə vurmaq”, “dəyirman çarxı kimi ağır işlərin altında fırlanmaq”, “daşdan çörək çıxarmaq” kimi ifadələr Qurban kişinin ağır zəhməti barədə aydın təsəvvür yaradır. Əsərin üzərində müşahidələrinizi davam etdirin, onu maraqlı edən cəhətləri aydınlaşdırmağa çalışın.

Araşdırın. Fikirləşin. Cavab verin
1. Qurban kişinin xarakterindəki başlıca cəhətlər hansılardır? Suala cavab verərkən əsərdən gətirdiyiniz nümunələrdən istifadə edin.
2. Onu övladları ilə yumşaq rəftar etməkdə qınamaq olarmı? Nə üçün?
3. Qardaşlar xasiyyətlərindəki hansı cəhətlərə görə bir-birinə bənzəyirlər?
4. Qardaşların xarakterində fərqli cəhətlər varmı? Fikrinizi əsərdən seçdiyiniz misallarla əsaslandırın.
5. Əsərin bədii təsir gücünün artmasında təsvir vasitələrinin rolunu aydınlaşdırın. Fikrinizi nümunələrlə əsaslandırın.
5. Hekayə, sizcə, əfsanələrdən hansı xüsusiyyətlərinə görə fərqlənir? Venn diaqramından istifadə edin.
6. Hekayə hansı mövzuda yazılıb, onun əsas ideyası nədir?