eşidilirdi. Bu kiçik heyvanları sevdiyim kimi, çobanlarını da sevər, çox vaxtımı da onlarla keçirərdim. Onların sadə və sərbəst sandığım məişəti xoşuma gələrdi. Hətta o bəxtiyar | • Şəhərli oğlan çobanları nə üçün bəxtiyar insan sayır?

bildiyim insanlara qibtə edərək: "Bu açıq, geniş obalarda, bu gözəl yamaclarda çoban olmaq pisdirmi?” - deyərdim. Mən də kiçik çomağımı alıb, çox zaman onlarla bir təpədə oturardım. Çobanlar tütək çalar, həzin mahnı oxuyar, keçmiş günlərdən və gələcəkdən dadlı-dadlı söhbət edərdilər.
Günlərin bir qismini də Kərim baba ilə keçirir, onun söhbətlərinə qulaq asırdım. Bir gün Kərim baba söhbətinə belə başladı:
- Bizim Borçalı meşələrində pələng olmadığını bilirsiniz;

ancaq qabaq zamanlarda varmış. Qırx-əlli il bundan əvvəl kəndin yaxınlığında bir pələng görünmüşdü. Onun qorxusundan meşəyə heç kəs getmirdi. Bir gün eşitdim ki, kəndin yaxınlığında pələng üç inək | • Kərim babanın pələngi ovlamağa getməsinin əsl səbəbi nə idi?

parçalayıbdır; ağlım başımdan çıxdı. Tüfəngimi götürüb getdim. Kəndlə pələngin dolaşdığı yerin arası beş ağac olardı. Dərəni aşdım. Aşağı uzanan daşlı-qayalı dağətəyi ilə meşənin içərisinə gedirdim. Günün elə vaxtı idi ki, günəş saralmağa, sular qaralmağa başlamışdı. Pələngi gözdən qaçırmamaq üçün yan-yörəmə baxırdım. Bir də nə gördüm?!

Uzaqda iki göz məşəl kimi yanır. Baxdım, pələng idi, o da məni görmüşdü, pəncəsi ilə acıqlı-acıqlı yeri eşir, cırmaqlayırdı. Bir az da getmişdim ki, birdən-birə pələng yerindən atılıb bağıra-bağıra üstümə gəldi. Bir daşa söykənib tüfəngimi ona tərəf yönəltdim. Pələngin bir nəcib xasiyyəti var: hücuma başladığı yerdən üç dəfə

ovun üstünə atılar. Bu üç dəfənin heç birində ovlaya bilməsə, küsüb gedər. Qalxdığı yerdən iki dəfə üstümə atıldı, üçüncü dəfə, az qaldı, üstümə düşsün. Tüfəngimi dikəltdim, havada - üstümə gələrkən qolları arasından nişan aldım. Pələngdən elə bir bağırtı qopdu ki, səsindən dağ-daş titrədi. Gözlərim qaraldı, tüklərim ürpəşdi. | • Kərim baba nə üçün pələngin öz ovu ilə rəftarını onun "nəcib xasiyyəti" kimi dəyərləndirir?