Mədinə Gülgün
MƏNİM ANAM
Laylay çalır körpəsinə
Məhəbbətlə mənim anam.
Bir sözüm var bu gün sənə,
Məni dinlə, mənim anam.
Sən bağbansan, biz gül-çiçək,
Şöhrətindir halal əmək...
Sənin kimi gözəl, göyçək
Yoxdur hələ, mənim anam.
Hər sənətdə olsan, yenə
Bir anasan öz evinə.
Təbrik deyir ellər sənə
Gülə-gülə, mənim anam.
Unutmarıq bir an səni,
Daim görək cavan səni.
Ucaldacaq dövran səni,
İldən-ilə, mənim anam.